
[bookmark: _GoBack]Kysucké múzeum, organizácia v zriaďovateľskej pôsobnosti Žilinského samosprávneho kraja, vyhlasuje súťaž k výstave Ako v úli fotosúťaž na tému Včely a včelárstvo. 

Štatút fotosúťaže na tému Včely a včelárstvo

Hlavný organizátor: Kysucké múzeum  
Spoluorganizátor: Žilinský samosprávny kraj 
Miesto konania: Múzeum Čadca, Moyzesova 50;  022  01
Termín súťaže: 2. – 22. jún 2026

Podmienky súťaže: súťaž je určená pre verejnosť, aj pre školské kolektívy. Zapojením sa do súťaže účastník súhlasí s jej podmienkami a s týmto štatútom:
• splniť súťažnú úlohu – poslať fotografiu na tému Včely a včelárstvo vo formáte JPG/PNG (max. 10 MB, min. 2000 px na dlhšej strane), e-mailom na kysuckemuzeum@vuczilina.sk, vypísať svoje kontaktné údaje v rozsahu: meno, priezvisko, príp. názov organizácie, telefonický kontakt,
• v prípade výhry sprístupniť požadované informácie a poskytnúť pravdivo nasledovné osobné údaje: meno a priezvisko, príp. názov organizácie, telefonický kontakt, adresa doručenia,
• organizátor si vyhradzuje právo vylúčiť zo súťaže hráčov, ktorí nespĺňajú stanovené podmienky súťaže,
• troch výhercov vyberú sledovatelia Kysuckého múzea na sociálnych sieťach,
• účastník zapojením sa do súťaže súhlasí s tým, že organizátor po skončení súťaže všetky súťažné fotografie nainštaluje do Múzea kysuckej dediny vo Vychylovke, 
• účastník zapojením sa do súťaže ako dotknutá osoba dobrovoľne poskytuje organizátorovi súhlas so spracovaním svojich osobných údajov, ktoré poskytne v rámci súťaže organizátorovi za účelom odovzdania výhry. 

Výhra: organizátor a spoluorganizátor udelia tri ceny. Hlasovanie a výber výhercov prebehne po skončení súťaže. Vyberať sa bude zo všetkých súťažných fotografií, ktoré splnili podmienky súťaže.  Každý z výhercov vyhrá vecné ceny od Kysuckého múzea.

Výherca bude kontaktovaný telefonicky. V prípade, ak nebude možné telefonicky zastihnúť výhercu 
v lehote do 14 dní odo dňa prvého telefonického pokusu o kontakt, uplynutím predmetnej lehoty stráca výherca právo na výhru. Výhra bude výhercovi odovzdaná osobne v sídle Kysuckého múzea, alebo zaslaná doporučene prostredníctvom pošty do 14 dní odo dňa upovedomenia o výhre, na adresu, ktorú sa výherca zaväzuje organizátorovi poskytnúť na doručenie výhry.  

Mgr. Helena Kotvasová v.r. 
riaditeľka Kysuckého múzea

